Okolo 120 kamiónov opustilo hlavné mesto SR po tom, ako dal premiér Robert Fico prísľub, že sa zníži spotrebná daň z nafty o deväť centov, do konca januára sa nebude vyberať mýto na cestách prvej triedy a zvýši sa počet mýtom zaťažených cestných úsekov.
Mýtny protest, ktorý trval od 7. januára, sa skončil prakticky bez vážnejších incidentov. Okrem skomplikovania premávky a čiastočného obmedzenia mestskej hromadnej dopravy v jednej zo 17 mestských bratislavských častí nedošlo k žiadnym potýčkam či represívnym zásahom. Odchádzajúci kamionisti sa vyjadrili, že ich ďalší postup sa bude odvíjať od toho, ako sa dané prísľuby budú realizovať.